Įsakymas

DĖL ŠALNŲ PADARINIŲ ĮVERTINIMO SODUOSE IR UOGYNUOSE KOMISIJOS SUDARYMO

2023 m. birželio 7 d. Nr. DĮV-366

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu:

1. S u d a r a u Šalnų padarinių soduose ir uogynuose įvertinimo Šilalės rajono savivaldybės teritorijoje komisiją (toliau – Komisija):

1.1. Virginija Bukauskienė – Šilalės rajono savivaldybės administracijos (toliau – Administracija) Kaimo reikalų ir aplinkosaugos skyriaus vedėja (Komisijos pirmininkė);

1.2. Inga Briedienė – Administracijos Teisės, personalo ir civilinės metrikacijos skyriaus vyriausioji specialistė;

1.3. Aušra Etminienė – Administracijos Kaimo reikalų ir aplinkosaugos skyriaus vyriausioji specialistė;

1.4. Vydas Stasytis – Administracijos Kaimo reikalų ir aplinkosaugos skyriaus žemės ūkio specialistas;

1.5. Seniūnas, Administracijos seniūnijos, kurioje bus įvertinami šalnų padariniai soduose ir uogynuose.

2. Į p a r e i g o j u Komisiją įvertinti šalnų padarinius soduose ir uogynuose Šilalės rajono savivaldybės teritorijoje ir iki 2023 m. birželio 30 d. pateikti Administracijos direktoriui patikrinimo aktus.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Andrius Jančauskas